A Bizottság határozata

(1991. március 20.)

a tagállamok által a héjasgyümölcs- és/vagy szentjánoskenyér-termelők szervezeteinek nyújtott támogatások visszatérítésére vonatkozó kérelmekről

(91/229/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3920/90/EGK rendelettel [1] módosított, a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendeletre [2] és különösen annak 14. cikke g) pontjára,

mivel a 789/89/EGK tanácsi rendelet [3] további átalánytámogatás bevezetésével egészítette ki a gyümölcs- és zöldségágazatban azon termelői szervezeteknek nyújtott támogatásokat, amelyek gazdasági tevékenysége héjas gyümölcs és/vagy szentjánoskenyér termesztéséből és forgalmazásából áll, e támogatásnak e szervezetek alapítására kellene szolgálnia;

mivel a 790/89/EGK tanácsi rendelet [4] megállapítja azon további átalánytámogatás összegét, amely az 1035/72/EGK rendelet 14. cikkének b) pontjában létrehozott termelői szervezetek létrehozására szolgál;

mivel a héjasgyümölcs- és/vagy szentjánoskenyér-termelők szervezetei részére az ilyen szervezetek létrehozási költségeinek fedezetére nyújtott további tagállami átalánytámogatások visszatérítésére vonatkozó kérelmeknek tartalmazniuk kell bizonyos információt, amely lehetővé teszi annak igazolását, hogy a kiadások megfelelnek az 1035/72/EGK rendelet követelményeinek és különösen annak 14. cikke b) pontjának;

mivel a visszatérítési kérelmek hatékony ellenőrzésének lehetővé tétele érdekében a tagállamoknak az utolsó visszatérítéstől számított három évig a Bizottság részére meg kell őrizniük az összes olyan igazoló dokumentumot, amely alapján támogatást nyújtottak;

mivel az e határozatban előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A HATÁROZATOT:

1. cikk

(1) Az 1035/72/EGK rendelet 14. cikkének b) pontja alapján a költség-visszatérítésre vonatkozó kérelmeket az e határozat mellékletében megjelöltek szerint kell benyújtani.

(2) A tagállamok első visszatérítési kérelmükkel együtt megküldik a Bizottságnak a nemzeti végrehajtó és ellenőrző rendelkezések, valamint az adminisztratív utasítások szövegét, továbbá az összes formanyomtatványt vagy egyéb olyan dokumentumot, amely az intézkedés kezelésével kapcsolatos.

2. cikk

A tagállamok az utolsó visszatérítéstől számított három évig a Bizottság részére megőrzik az összes olyan birtokukban levő dokumentumot vagy azok hiteles másolatát, amelyek alapján támogatást nyújtottak az 1035/72/EGK rendelet 14. cikke b) pontjának rendelkezései értelmében, valamint minden egyes kedvezményezett teljes dokumentációját.

3. cikk

Ennek a határozatnak a tagállamok a címzettjei.

Kelt Brüsszelben, 1991. március 20-án.

a Bizottság részéről

Ray Mac Sharry

a Bizottság tagja

[1] HL L 375., 1990.12.31., 17. o.

[2] HL L 118., 1972.5.20., 1. o.

[3] HL L 85., 1989.3.30., 3. o.

[4] HL L 85., 1989.3.30., 6. o.

--------------------------------------------------

I. MELLÉKLET

Az 1035/72/EGK rendelet 14c. cikkének b) pontja szerinti költség-visszatérítésre vonatkozó kérelmek

Általános megjegyzések

1. A kérelmek benyújtása

1.1. Külön kérelmet kell benyújtani a következőkre:

- Franciaországban minden megye,

- Olaszországban minden régió vagy autonóm tartomány,

- Görögországban minden közigazgatási körzet,

- Spanyolországban minden autonóm közösség,

- Portugáliában minden régió vagy autonóm régió.

1.2. A visszatérítésre vonatkozó kérelmeket és minden kiegészítő információt három példányban kell megküldeni az alábbi címre:

Az Európai Közösségek Bizottsága,

Mezőgazdasági Főigazgatóság,

EMOGA-Orientációs Részleg (VI-G-5),

120, rue de la Loi,

B-1049 BRÜSSZEL.

A küldemény irányításának megkönnyítése érdekében a kifizetés iránti kérelmen és az összes ezzel kapcsolatos levelezésen kérjük feltüntetni az EMOGA Orientációs Alap által használt iratszámot.

2. Az ECU használata

A Strukturális Alapok költségvetési gazdálkodásában az ECU használatának rendelkezéseiről szóló, 1990. július 2-i 1866/90/EGK bizottsági rendelet [1] előírásait kell betartani az ECU-nek a 4253/88/EGK tanácsi rendelet 22. cikkében előírt használata tekintetében. A kifizetés iránti kérelmekre vonatkozóan ez a következőket írja elő:

- a fizetési kérelmeket alátámasztó költségkimutatásokat ECU-ben vagy nemzeti valutában készítik el,

- a kimutatásaikat ECU-ben vezető tagállamok a nemzeti valutában felmerült kiadásaik ECU-re történő átszámításánál azon hónap árfolyamát alkalmazzák, amely során a kiadásokat a program pénzügyi irányításáért felelős intézménynél elkönyvelték. Ez az a havi árfolyam, amelyet az Európai Közösségek általános költségvetésének végrehajtásához alkalmaznak, és ez az előző hónap utolsó előtti munkanapján érvényes árfolyamnak felel meg,

- a nemzeti valutában készült költségkimutatásokat azon hónap árfolyamán számítják át ECU-re, amelyikben a Bizottság azokat megkapta,

- a Bizottság ECU-ben folyósítja a kifizetéseket.

3. Pénzügyi ellenőrzés

Ha valamely közösségi vagy nemzeti rendelkezést a közösségi költségvetés terhére megsértenek, a 4253/88/EGK rendelet 23. cikke (1) bekezdése alkalmazásának céljára megfogalmazott, a szabálytalanságokról és a szabálytalanságok információs rendszerének megszervezéséről szóló magatartási kódex [2] szerint kell eljárni.

A jogtalanul kifizetett, majd utólag visszakapott összegeket vagy levonják az igényelt kifizetésekből, vagy visszafizetik az EMOGA Orientációs Részlege számára. Ezért a Bizottságot tájékoztatni kell a visszakapott összegekről, valamint a közigazgatási és bírósági eljárás fejleményeiről.

A tagállamoknak el kell fogadniuk 4253/88/EGK rendelet 23. cikkének (1) bekezdésében meghatározott pénzügyi ellenőrzéshez szükséges fedezeti intézkedéseket, és minden vonatkozó ellenőrzési jelentést a Bizottság részére meg kell őrizni.

+++++ TIFF +++++

[1] HL L 170., 1990.7.3., 36. o.

[2] HL C 200., 1990.8.9., 3. o.

--------------------------------------------------

II. MELLÉKLET

A héjasgyümölcs- és/vagy szentjánoskenyér-termelők szervezetei 19… évi kiadásainak az 1035/72/EGK rendelet 14b. cikke alapján történő költség-visszatérítésére vonatkozó kérelem

+++++ TIFF +++++

--------------------------------------------------

III. MELLÉKLET

A héjasgyümölcs- és/vagy szentjánoskenyér-termelők szervezetei 19… évi kiadásainak az 1035/72/EGK rendelet 14. cikkének b) pontja alapján történő költség-visszatérítésére vonatkozó kérelem – Első kifizetés

+++++ TIFF +++++

--------------------------------------------------

IV. MELLÉKLET

A héjas gyümölcs- és/vagy szentjánoskenyér-termelők szervezetei 19… évi kiadásainak az 1035/72/EGK rendelet 14. cikkének b) pontja alapján történő költség-visszatérítésére vonatkozó kérelem – Második kifizetés

+++++ TIFF +++++

--------------------------------------------------